বনার কোকসা

বনার কোকসা (বৈজ্ঞানিক নাম: Barilius barila) () হচ্ছে Cyprinidae পরিবারের Barilius গণের একটি স্বাদুপানির মাছ।

বর্ণনা
বনার কোকসা মাছের লম্বা দেহ সরু ও পার্শ্বীয়ভাবে সামান্য চাপা। উভয় চোয়াল দৈর্ঘ্যে সমান ও সম আকৃতির। এদের উপরের চোয়াল পেছনের দিকে চোখের নীচ পর্যন্ত বিস্তৃত। পরিণত মাছের মাথায় সারি সারি ছিদ্রযুক্ত। দেহের উভয় পাশে ৪৩- ৪৬ টি করে আঁইশ আছে। কানকো সোনালী রঙের কিন্তু পাখনা দেখতে গোলাপি রঙের।

বিস্তৃতি
বাংলাদেশ, ভারত, মায়ানমার, নেপাল অঞ্চলে পাওয়া যায়।

খাদ্যাভাস
বনার কোকসা মাছ জলজ উদ্ভিদ, ক্রাশটেশিয়ানস, পোকা-মাকড়ের শূককীট ইত্যাদি প্রধান খাদ্য হিসাবে গ্রহণ করে।

স্বভাব ও আবাসস্থল
এরা পানির উপরিস্তর ও তলদেশ উভয়স্তরেই বাস করে। পাহাড় থেকে নেমে আসা ঝর্ণাধারার সাথে সংযুক্ত জলাশয় এবং পাহাড়ি থেকে বয়ে আসে অগভীর ও স্বচ্ছ নদীতে বাস করে।

অর্থনৈতিক গুরুত্ব 
একক প্রজাতি হিসেব এই মাছের উৎপাদন তথ্য পাওয়া যায় না। তবে এই গণের অন্যান্য মাছের সাথে ধরা পড়ে। বাণিজ্যিকভাবে গুরুত্বপূর্ণ মাছ ধরার ক্ষেত্রে বড়শির টোপ হিসেবে এই মাছটি ব্যবহার করা হয়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।

 আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র
Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.

Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p.
Chen, Y.Y. and X. Chu (1998) Danioninae., p. 19-61. In Chen, Y.-Y. and et al. (Eds). Fauna Sinica. Osteichthyes. Cypriniformes II. Science Press, Beijing, 531p.
Eschmeyer, W.N. (ed.) (2009) Catalog of fishes. Updated database version of 2 July 2009., Catalog databases of CAS cited in FishBase (website).
Doi, A. (1997) A review of taxonomic studies of cypriniform fishes in Southeast Asia., Jap. J. Ichthyol. 44(1):1-33.

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:স্বাদু পানির মাছ
বিষয়শ্রেণী:১৮২২-এ বর্ণিত মাছ